Predkladacia správa

Cieľom materiálu je poukázanie na nutnosť vykonania inžiniersko-geologického prieskumu  v súvislosti s povodňovou situáciou a výdatnými dažďami v mesiacoch máj a jún kedy vzniklo na Slovensku množstvo nových svahových deformácií typu zosúvania, z ktorých mnohé ohrozujú životy, zdravie a majetok obyvateľov v postihnutých lokalitách a devastujú poľnohospodársku a lesnú pôdu, životné prostredie a ľudské diela. 
Zároveň sa materiál zaoberá prioritami v rámci inžiniersko-geologického prieskumu, keď navrhuje riešiť najviac postihnuté oblasti. Z hľadiska časového je zároveň potrebné tieto prace riešiť pred zhoršením poveternostných podmienok v jesenných mesiacoch. 
Materiál nerieši inžinierskogeologický prieskum takých lokalít, kde už boli prieskumné práce realizované, napr. na lokalite Kapušany.  Náklady na 1. etapu prieskumu tohto zosuvu nebudú hradené z Environmentálneho fondu.
Materiál tiež rieši návrh finančného zabezpečenia prieskumu a to presunom výdavkov v rámci rozpočtu Environmentálneho fondu na rok 2010 a následne poskytnutím dotácie Ministerstvu pôdohospodárstva, životného prostredia a regionálneho rozvoja SR, ktoré by prostredníctvom centrálneho verejného obstarávania zabezpečilo výkon jednotlivých prác.
Zároveň návrh rieši zmenu rozpočtu Environmentálneho fondu na rok 2010 na strane príjmov - zníženie rozpočtovaných príjmov o 66 000 000 Eur, a to z dôvodu nerealizovania predaja kapitálových aktív – emisných kvót.  
Podľa § 4 ods. 4 zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov zmeny rozpočtu Environmentálneho fondu, ktoré majú vplyv na schodok alebo prebytok rozpočtu verejnej správy, schvaľuje vláda SR na návrh ministra životného prostredia SR.
Materiál nebol - vzhľadom na potrebu urýchleného riešenia nepriaznivej situácie v oblasti havarijných zosuvov pôdy - predmetom medzirezortného pripomienkového konania. Návrh bol prerokovaný a odsúhlasený s Ministerstvom financií SR.